‘Bordeelbaas’ in Bloem in hegtenis geneemArgieffoto. ŉ 56-jarige man verskyn Maandag in die Bloemfontein-landdroshof nadat hy glo ŉ bordeel in die stad bedryf het. “Die polisie het Vrydag ŉ klopjag by ŉ gastehuis van die man uitgevoer en gesien dit word glo as ŉ bordeel bedryf,” het kapt. Chaka Marope, polisiewoordvoerder, gesê. “Die man en vier vroue, tussen 37 en 40 jaar oud, is in hegtenis geneem.” Marope het gesê hy kan nie ŉ berig in die koerant The New Age bevestig dat die man ŉ professor by ŉ plaaslike universiteit is nie. Volgens die berig is die gastehuis se naam Fleurdal.